Zadeva: **VABILO IN PROŠNJA ZA SODELOVANE – EU DIALOG z VIOLETO BULC**

Spoštovani,

# Mladinski svet Slovenije, Mladinska mreža MaMa in Predstavništvo Evropske komisije v Sloveniji organiziramo strateški Dialog z evropsko komisarko, mag. Violeto Bulc v Ljubljani, 8. maja 2015 ob 16.00 uri v Kinu Šiška. Tovrstne dialoge Evropska komisija prireja po vsej Evropski uniji.

# Dialog v Ljubljani bo hkrati osrednji dogodek Evropskega tedna mladih, ki bo potekal med 27. aprilom in 10. majem 2015, in je namenjen razpravi o prihodnosti mladih in njihovemu položaju v družbi. Rezultate bomo uporabili kot del procesa strukturiranega dialoga med mladimi in odločevalci – gre za inštrument, s katerim se mladi aktivno vključujejo v dialog z odločevalci na lokalni, nacionalni ali evropski ravni.

**Razprava bo tekla o tem, kako zagotoviti:**

- **zaposlovanje mladih,** **rast in delovna mesta** (nove naložbe, gospodarska rast, zeleno gospodarstvo, uresničevanje kreativnih idej in spodbujanje inovativnosti)**,**

 **- trajnostno mobilnost** (problem preobremenjenosti cestnega in zračnega prometa)**,**

 **- in prihodnost EU** (enak dostop do koriščenja pravic in aktivno vključevanje v družbo skozi programe in politike EU, ovire pri čezmejni mobilnosti, poklici, veščine in storitve prihodnosti v EU).

Osrednja tema letošnjega Evropskega tedna mladih je odkrivanje potencialov mladih in njihovo sodelovanje pri oblikovanju naše prihodnosti. Ker bodo na dialogu imeli **pomembno vlogo mladi** na vas naslavljamo **prošnjo za sodelovanje** in sicer:

* posredovanje vabila mladim do 29 let, ki so v vaši bazi nezaposlenih (odlična priložnost za mlade za vzpostavljanje dialoga z odločevalci in sodelovanja v dialogu za boljši jutri vseh mladih ter krepitve aktivnega državljanstva s prisotnostjo na enem izmed največjih dialogov v EU),

*Vsem* ***mladim do 29 let bomo povrnili stroške prevoza*** *na Dialog. Organizirali bomo avtobusni prevoz iz večjih mest oz. povrnili potne stroške.*

* Posredovanje vabila po vaših adremah oz. vsem zainteresiranim po vaših družbenih in strokovnih mrežah

*Starostnih omejitev ni. Prizadevamo si za javno demokracijo, odprt dialog in preglednost ter da ima vsakdo možnost priti v kontakt z našimi politiki in mnenjskimi voditelji. Spodbujamo ljudi, da sodelujejo s politiko in družbo, zato vljudno vabljeni vsi.*

Na dogodku bodo sodelovali tudi udeleženci iz sosednje Italije, Hrvaške in Avstrije. Tolmačenje bo zagotovljeno. Pripravili bomo tudi **predstavitev mladinskih organizacij** in po dogodku organizirali **koncert mlade skupine – Koala Voice, tako, da bo poskrbljeno** za sproščeno druženje in živahno vzdušje. Tovrstnih dogodkov v Sloveniji ni veliko, zato ga ni zamuditi!

Za dodatna vprašanja in pojasnila smo vam na voljo na dialog@mreza-mama.si ali 041 804 069.

V upanju na čim številčnejšo udeležbo aktivnih državljanov in vaše sodelovanje vas lepo pozdravljamo.

S spoštovanjem,

mag. Maja Hostnik, direktorica